भवनाथपुर(गढ़वा) : लोक आस्था के महान पर्व छठ पूजा को लेकर बीडीओ विशाल कुमार एवं सीओ संदीप अनुराग टोपनो ने शनिवार को भवनाथपुर बस्ती स्थित आश्रम छठ घाट, सूर्यमंदिर छठ घाट,बाजार स्थित छठ घाट सहित अन्य सभी घाटो का निरीक्षण कर पूजा समिति को दिए आवश्यक दिशा निर्देश। मौके पर बीडीओ विशाल कुमार ने कहा कि स्थानीय पूजा समिति के द्वारा सभी घाटो की सफाई कराई जा रही है साथ ही इन छठ घाटो पर संबंधित पूजा कमिटी अपने स्तर से व्रतियों को बैठने की व्यवस्था,नहाने हेतु झरना, लाईट बत्ती और साउंड की व्यवस्था की जा रही है, कहा कि छठ महापर्व के दौरान पुलिस प्रशासन मुस्तैद रहेगी साथ ही सभी छठ घाटो पर मजिस्ट्रेट एवं मेडिकल टीम की व्यवस्था की जाएगी।